আশঙ্কাজনক অবস্থায় তাকে উপজেলা স্বাস্থ্য কমপ্লেক্সে নিয়ে যাওয়া হলে কর্তব্যরত চিকিৎসক মৃত ঘোষণা করেন। এই ঘটনার জন্য দায়ী লেগুনা আটক করা হয়েছে। তবে চালক পালিয়ে গেছে। মতলব দক্ষিণ উপজেলা স্বাস্থ্য কর্মকর্তা মাহবুবুর রহমান জানান, মাথায় জখম গুরুতর হওয়ায় অতিরিক্ত রক্তক্ষরণে মারা যান কবির খান। তিনি আরো জানান, এ সময় নিহতের প্যান্টের পকেটে নগদ ৫০ হাজার টাকা ও দামি মুঠোফোন ছিল।